
ΠΕΡΙΛΗΨΗ

Στην Περίληψη γράφεται ο σκοπός της εργασίας, σε 1 ή 2 προτάσεις (γενικά, να αποφεύγεται τα εισαγωγικά, ή αναφορές γενικές περί της χρησιμότητας της εργασίας), ακολουθεί σύντομα η πειραματική διαδικασία (ή η περιγραφή των συγκεκριμένων μοντέλων και υπολογισμών που έγιναν),  και ακολουθεί η σύντομη περιγραφή των αποτελεσμάτων και των συμπερασμάτων της εργασίας. 
Η Περίληψη μπορεί να είναι όλη σε μία παράγραφο, ή και σε πιο πολλές σύμφωνα με το πιο πάνω σκελετό που αναφέρθηκε. Η έκτασή της δεν πρέπει να ξεπερνάει τις 2 σελίδες. Η Περίληψη πρέπει να αρχίζει από μονή (δεξιά) σελίδα. 


Λέξεις κλειδιά:	Γράψτε στα Ελληνικά (ή στα Αγγλικά, αν δεν υπάρχει όρος δόκιμος στα Ελληνικά) 5 έως 6 λέξεις-κλειδιά που αφορούν στη διπλωματικής σας εργασία, όλες στην ίδια γραμμή (και όχι τη μία κάτω από την άλλη), χωρισμένες με κόμμα μεταξύ τους.















ABSTRACT 

Ο τίτλος της διπλωματικής σας στα Αγγλικά (μπορεί η μετάφραση του τίτλου να είναι και πιο ελεύθερη αν αυτό διευκολύνει την επιστημονική κατανόηση του τίτλου της)
 
Ioannis Papadopoulos

Department of Materials Science and Engineering, University of Ioannina, Greece

ABSTRACT

Γράφετε στα Αγγλικά ότι έχετε γράψει στην Ελληνική περίληψη, χωρίς παραλήψεις ή επιπλέον πράγματα σε σχέση με την Ελληνική περίληψη. Η μετάφραση δεν είναι απαραίτητο να γίνει λέξη προς λέξη, αλλά το τελικό Αγγλικό κείμενο πρέπει να αποδίδει σωστά (νοηματικά και επιστημονικά) το κείμενο της Ελληνικής περίληψης. Εάν χρειαστεί, συμβουλευτείτε και κάποιο γνωστό ή φίλο σας που ξέρετε ότι γνωρίζει καλά Αγγλικά (και μην εμπιστεύεστε τους αυτόματους μεταφραστές του internet). Για τους επιστημονικούς όρους, συμβουλευτείτε τους Καθηγητές σας και τους μεταπτυχιακούς ερευνητές. Η Αγγλική Περίληψη πρέπει να αρχίζει πάντα από μονή (δεξιά) σελίδα. 


Keywords:	Γράψτε στα Αγγλικά τις λέξεις-κλειδιά που έχετε γράψει και στην Ελληνική Περίληψη, χωρισμένες με κόμμα ή με ; (δηλαδή την Αγγλική άνω τελεία)


ΠΡΟΛΟΓΟΣ

Ο Πρόλογος (στα Αγγλικά λέγεται Preface) είναι ένα ελεύθερο κείμενο όπου γράφεται πιο ελεύθερα ότι θέλετε να μάθει ο αναγνώστης της εργασίας σας σχετικά με αυτήν, πέραν από αυτά που θα διαβάσει στο κύριο μέρος της. 
Προτείνεται στην αρχή να γράψετε μία παράγραφο για τη σπουδαιότητα της εργασίας σας, για παράδειγμα τι θέλατε να μελετήσετε και πόσο χρήσιμο είναι αυτό για την ανθρωπότητα, για την εξέλιξη της τεχνολογίας, για την απόκτηση νέας γνώσης. 
Στη συνέχεια προτείνεται να κάνετε μία περιγραφή πώς είναι διαρθρωμένη η εργασία σας, σε κεφάλαια, σε μέρη κλπ., ανάλογα με την εργασία σας για να καταλάβει ο αναγνώστης πώς εσείς, ως συγγραφέας, σκεφτήκατε να προσεγγίσετε και να παρουσιάσετε το επιστημονικό και τεχνολογικό πρόβλημα που μελετήσατε στην εργασία αυτή. 
Τέλος, μπορείτε να ολοκληρώσετε τον Πρόλογο με τις ευχαριστίες που θεωρείτε ότι πρέπει να απευθύνετε σε ανθρώπους (καθηγητές, συνεργάτες, φίλους, συναδέλφους, την οικογένειά σας) και φορείς (π.χ. εργαστήρια, ιδρύματα που σας φιλοξένησαν ή σας βοήθησαν σε πειράματα και μετρήσεις, ή σας υποστήριξαν οικονομικά). 
Μία έκταση έως 2 σελίδες είναι συνήθως αρκετή για τον Πρόλογο. Επίσης, στις ευχαριστίες, αποφύγετε τον εντελώς απλοϊκό και φιλικό λόγο αναφερόμενοι σε κάποια πρόσωπα, αποφύγετε να αναφερθείτε σε συγκεκριμένα περιστατικά άσχετα από τη συγκεκριμένη διπλωματική σας εργασία, για παράδειγμα που αφορούν στην εν γένει φοιτητική σας ζωή και όχι στη συγκεκριμένη διπλωματική εργασία σας, γιατί ο Πρόλογος είμαι μέρος μίας επιστημονικής εργασίας που θα σας συνοδεύει σε όλη τον υπόλοιπη ζωή σας, και τέλος, όταν αναφέρεστε σε πρόσωπα να αναγράφεται και το όνομα και το επίθετο και τον τίτλο, π.χ. ευχαριστώ τον καλό μου φίλο και συνάδελφο Μηχανικό Επιστήμης Υλικών Δημήτρη Αναγνώστου, για να είναι αναγνωρίσιμο το πρόσωπο στο οποίο αναφέρεστε. 
Στο τέλος ακολουθεί η ημερομηνία και η υπογραφή σας, π.χ.:


Γιάννης Παπαδόπουλος
Ιούλιος 2016


Αν ο Πρόλογος είναι 2 σελίδες, γράφετε και εδώ.

Αν ο Πρόλογος 1 σελίδα (ή μονός αριθμός σελίδων, π.χ. 1, 3, 5), τότε αφήνετε κενή τη ζυγή σελίδα ώστε να αρχίσουν τα Περιεχόμενα από μονή σελίδα.

Για να ξεκινάτε εύκολα (και σίγουρα) από νέα σελίδα στο τέλος κάποιου κειμένου, να χρησιμοποιείτε την εντολή «break page» στο pull-down menu «Insert»






















Κατάλογος Εικόνων
(Μπορεί να βρίσκεται και σε μονή και ζυγή σελίδα χωρίς να χρειαστεί να αφήνετε κενή σελίδα). 

Εικόνα 1	: Σχηματικές δομές υδροπηκτών PEG που σχηματίζονται μέσω: (Α) αλυσωτών αντιδράσεων, (Β) σταδιακών αντιδράσεων και (C) πολυμερισμού μικτής λειτουργίας αλυσωτών και σταδιακών αντιδράσεων.
Εικόνα 2	: ????
Εικόνα 3	: ????
Εικόνα 4	: ????
Εικόνα 5	: ????



















Κατάλογος Πινάκων
(Μπορεί να βρίσκεται και σε μονή και ζυγή σελίδα χωρίς να χρειαστεί να αφήνετε κενή σελίδα). 

Πίνακας I	: Μοριακό βάρος κατά αριθμό (Μn), μοριακό βάρος κατά βάρος (Mw) και  συντελεστής κατανομής μοριακών βαρών (I). 
Πίνακας II	: ????
Πίνακας ΙΙΙ	: ????
Πίνακας ΙV	: ????

























Πίνακας Συντομογραφιών
(Μπορεί να βρίσκεται και σε μονή και ζυγή σελίδα χωρίς να χρειαστεί να αφήνετε κενή σελίδα). 

Ελληνικές συντομογραφίες (αλφαβητικά)
	ΑΒΓ
	: ????

	ΔΕΖ
	:  ???

	
	

	
	

	
	

	
	



Αγγλικές / Λατινικές συντομογραφίες (αλφαβητικά)
	ABC
	: Polyethylene glycol

	DEF
	:  Dichloromethane

	
	

	
	

	
	











Κεφάλαιο 1: Εισαγωγή
Προτείνεται στην αρχή να γράψετε μία παράγραφο για τη σπουδαιότητα της εργασίας σας, για παράδειγμα τι θέλατε να μελετήσετε και πόσο χρήσιμο είναι αυτό για την ανθρωπότητα, για την εξέλιξη της τεχνολογίας, για την απόκτηση νέας γνώσης. 
Στη συνέχεια προτείνεται να κάνετε μία περιγραφή πώς είναι διαρθρωμένη η εργασία σας, σε κεφάλαια, σε μέρη κλπ., ανάλογα με την εργασία σας για να καταλάβει ο αναγνώστης πώς εσείς, ως συγγραφέας, σκεφτήκατε να προσεγγίσετε και να παρουσιάσετε το επιστημονικό και τεχνολογικό πρόβλημα που μελετήσατε στην εργασία αυτή. 
Μία έκταση έως 2 σελίδες είναι συνήθως αρκετή. 




















Κεφάλαιο 2: Θεωρητικό Υπόβαθρο – Βιβλιογραφική Επισκόπηση 

Το θεωρητικό υπόβαθρο  έχει σκοπό να εισαγάγει πλήρως, περιεκτικά και σε βάθος τον αναγνώστη στο πειραματικό (ή υπολογιστικό, μοντελοποίηση) μέρος. Συνεπώς, το θεωρητικό υπόβαθρο  δεν είναι μόνο θεωρία. Αυτό σημαίνει ότι, στην ενότητα αυτή περιγράφεται η θεωρία που αφορά αποκλειστικά και μόνο στα πειράματα (η και στους υπολογισμούς) που διεξήχθησαν στην εργασία αυτή, η επιστημονική αναγκαιότητα και η σπουδαιότητα αυτών των πειραμάτων και των αποτελεσμάτων τους στην τεχνολογία και την επιστήμη των υλικών καθώς και όλες οι εξισώσεις που θα χρησιμοποιηθούν στις επόμενες ενότητες της εργασίας για την εξαγωγή των αποτελεσμάτων (πάντα αριθμημένες και με επεξηγήσεις στα σύμβολα που υπάρχουν στην κάθε μία – σημειώνεται ότι τα σύμβολα αυτά πρέπει να είναι παντού μέσα στην ίδια Έκθεση ακριβώς τα ίδια - ο Πίνακας με τις συντομογραφίες στην αρχή μπορεί να χρησιμοποιηθεί και ως ερμηνεία συμβόλων, εάν έχετε πολλά στην εργασία σας). 
Το κείμενο πρέπει να υποστηρίζεται και από σχετική βιβλιογραφία. Έτσι, εάν σε κάποια συγκεκριμένη πρόταση απαιτείται να γίνει αναφορά σε συγκεκριμένη βιβλιογραφική πηγή, η πηγή αυτή θα αναγράφεται με αραβικό αριθμό μέσα σε αγκύλη, π.χ. [10]. Η παρουσίαση αυτής της βιβλιογραφικής πηγής θα γίνει στην ενότητα της Βιβλιογραφίας. Εκτός από αυτόν τον τρόπο, υπάρχουν και άλλοι τρόποι αναγραφής της βιβλιογραφίας, όπως είναι με εκθέτη (αντί για αγκύλη), ή με αναφορά στους συγγραφείς και στο έτος της κάθε δημοσίευσης μέσα σε παρένθεση. Σε άλλη ενότητα αναφέρονται αυτά πιο αναλυτικά. Επίσης, με ηλεκτρονικά βοηθήματα όπως το end-note η αναγραφή της βιβλιογραφίας και η καταχώρησή της στο κείμενο γίνεται αυτόματα, εύκολα και συστηματικά. Σε κάθε περίπτωση, η βιβλιογραφία πρέπει να αριθμείται με αύξοντα αριθμό, δηλαδή να μην υπάρχουν ασυνέχειες, ή με ακριβή αλφαβητική σειρά, ώστε να είναι πάντα ακριβής και να βρίσκει ο αναγνώστης αμέσως την αναφορά που έχετε γράψει. 

1.2 Γενικές οδηγίες για τη συγγραφή του θεωρητικού υποβάθρου
 
Στην θεωρητικό υπόβαθρο  δεν γράφουμε ότι γνωρίζουμε για το θέμα της εργασίας μας. Επιλέγουμε από όλη τη διατιθέμενη γνώση, μόνο ότι ακριβώς εξυπηρετεί τη συγκεκριμένη εργασία που εμείς κάναμε. Στην τμήμα αυτό της διπλωματικής  δείχνουμε ότι γνωρίζουμε να επιλέγουμε τη γνώση, τις πηγές της (βιβλιογραφία), και να τη παρουσιάζουμε με τρόπο που έχει λογική και διάρθρωση. Έτσι, το θεωρητικό υπόβαθρο πρέπει να είναι πλήρες, δηλαδή να μην έχει κενά, π.χ. να δούμε τεχνικές και υλικά ή μεθόδους στα αποτελέσματα και στα πειράματα που δεν αναφέρονται καθόλου στο μέρος αυτό αλλά ταυτόχρονα να μην είναι φλύαρο και να περιγράφει πράγματα που έχουν μηδενική ή περιφερειακή σχέση με την εργασία σας. Επίσης, πρέπει να έχει καλή ισορροπία, δηλαδή να μην κάνετε μία εκτενέστατη (με πολλές σελίδες και εικόνες, και αναφορές και υποενότητες κλπ) σε ένα μικρότερης σημασίας θέμα και περιληπτική και συνοπτική σε ένα μεγάλης, για την εργασία σας, θέμα. Ισορροπία επίσης σημαίνει ότι η έκταση του κειμένου να μην υπερτερεί της έκτασης του κειμένου των πειραμάτων (και των υπολογισμών) σας και της συζήτησής τους, αν η εργασία σας είναι κυρίως πειραματική. Αν παρόλα αυτά κάτι τέτοιο είναι αναπόφευκτο (π.χ. είχατε πολλά πειράματα που απέτυχαν και έτσι δεν έχετε πολύ πλούσια, σε όγκο, πειραματικά αποτελέσματα), πρέπει η παρουσίαση της θεωρητικού υποβάθρου να γίνει με τέτοιον τρόπο ώστε να αναδεικνύει ότι δεν είναι απλώς μία εισαγωγή στο θέμα αλλά και ότι και αυτό το θεωρητικό υπόβαθρο  και η επιλογή των όσων παρουσιάζονται σε αυτήν έχει ιδιαίτερη σημασία για τη διεξαχθείσα έρευνα. Τέλος, πρέπει να δοθεί μεγάλη προσοχή πώς θα παρουσιαστούν, με ποια σειρά, με ποια διάρθρωση σε ενότητες και υποενότητες, με τι τίτλους θα έχουν αυτές οι ενότητες και υποενότητες, ώστε να υπάρχει στρωτή ροή του κειμένου και να μην υπάρχουν πρωθύστερα σχήματα ή κενά κατά την ανάπτυξη του κειμένου. 
Για το λόγο αυτό, η συγγραφή του θεωρητικού μέρους, ενώ φαινομενικά δεν φαίνεται να είναι ιδιαίτερα δύσκολη σε ότι αφορά στη συλλογή των πληροφοριών (π.χ. από τα διδακτικά βιβλία, τα επιστημονικά άρθρα και παλαιότερες εργασίες και διατριβές, και το διαδίκτυο), στην πραγματικότητα είναι ιδιαίτερα δύσκολη και απαιτεί πολύ μεγάλη σκέψη, προσοχή και αφοσίωση στο τρόπο που θα διαρθρωθεί, στο ποιες από όλες τις διαθέσιμες πληροφορίες που θα συλλέξετε θα γραφούν τελικά και ποιες όχι, καθώς και με ποιους τίτλους, σε ποιες ενότητες και με ποια σειρά στο κείμενο. Σίγουρα, προσεκτική και επιμελημένη δουλειά θα καταφέρει να φτιάξει ένα θεωρητικό υπόβαθρο με όχι πολλές υποενότητες αλλά στιβαρή και με 3-4 το πολύ ενότητες και 2-3 το πολύ υποενότητες σε κάθε ενότητα να περιγράψει πλήρως όλα όσα είναι απαραίτητα να γνωρίζει ο αναγνώστης για να καταλάβει τι έχει γίνει στην εργασία αυτή. Ο φοιτητής που θα προβληματιστεί πολύ σοβαρά και για πολλές μέρες πάνω σε αυτά τα θέματα, σίγουρα θα έχει βάλει ένα πολύ καλό θεμέλιο για να συγγράψει μία πολύ καλή διπλωματική εργασία. 

Γενικές οδηγίες για το format της Διπλωματικής Εργασίας
Στις παρακάτω γραμμές, δίνονται μερικές ακριβείς οδηγίες που πρέπει να ακολουθηθούν πιστά για τη διαμόρφωση (το format) του κειμένου. Τα παρακάτω διαμορφώστε τα στον υπολογιστή σας και στον εκτυπωτή σας από την αρχή (μετά, όταν προχωρήσει η συγγραφή, θα είναι πολύ δύσκολο να τα φτιάξετε και κάτι πάντα θα ξεφεύγει).

· Μέγεθος σελίδας 
Το μέγεθος της σελίδας θα πρέπει να είναι A4. 
Τα περιθώρια (πάνω, κάτω, δεξιά, αριστερά) να είναι 2.5 cm (ή 3.0 cm). Μην το κάνετε πιο μικρό γιατί στην εκτύπωση, κατά τη σελιδοποίηση, θα πέσουν πάνω στο συρραπτικό και θα χάνονται γράμματα, εικόνες κλπ. Προφανώς δεν γράφετε ή βάζετε Εικόνες, Πίνακες κλπ. έξω από αυτά τα όρια, σε καμία περίπτωση. Πατάτε το σύμβολο της παραγράφου ¶, το οποίο σας δείχνει τι ακριβώς έχετε πατήσει στο κείμενό σας (ακόμα και για πράγματα που δεν βλέπετε). Εξοικειωθείτε και με πολλές άλλες ευκολίες για τη στοίχιση του κειμένου, π.χ. με το χάρακα πάνω και αριστερά της οθόνης σας και τους δείκτες-οδηγούς που έχει εκεί, για να ξέρετε πώς να ρυθμίζετε τις εσοχές στην αρχή των παραγράφων ή τη στοίχιση των εξισώσεών σας, των τιμών στους πίνακες κλπ., (μην τα φτιάχνετε όλα αυτά μόνο πατώντας το space bar ή τo tab). 

· Γραμματοσειρές
Γενικά, προσπαθήστε να αποφεύγετε να χρησιμοποιείτε παχιά (bold) και πλάγια (italics) γράμματα. Ή χρησιμοποιήστε με φειδώ (= με οικονομία).
Για τη γραμματοσειρά μπορείτε να χρησιμοποιήσετε “Times New Roman” και με μέγεθος (fonts size) 12. Όμως, σε μεγάλα σε έκταση κείμενα (όπως είναι μια διπλωματική εργασία), η γραμματοσειρά Times είναι κουραστική. Έτσι, μεγάλα κείμενα πολλών σελίδων με γράμματα όπως τα Arial (ή Calibri) διαβάζονται πιο ξεκούραστα. Όμως, επειδή αυτά τα γράμματα είναι πιο μεγάλα από τα times, χρησιμοποιήστε πιο μικρό fornt size, π.χ. 11 ή 10. Αφού αποφασίσετε για τη γραμματοσειρά, που θα είναι η ίδια σε όλο το κείμενο, παντού, (σε καμία περίπτωση δεν χρησιμοποιούμε 2 διαφορετικές γραμματοσειρές στο ίδιο κείμενο), αποφασίστε το μέγεθος (font size) για τους τίτλους των ενοτήτων, των παραγράφων και των υποπαραγράφων, αν θα είναι με κεφαλαία ή μικρά, bold, italics, υπογραμμισμένα κλπ., και αυτό θα το ακολουθήσετε απολύτως σε όλο το κείμενο. Συμβουλή είναι να υιοθετήσετε, ορίσετε και ακολουθήσετε όσο πιο απλό format μπορείτε (π.χ. όχι στην ίδια λέξη κεφαλαία, bold, italics, shadow και υπογράμμιση!, ένα από όλα αυτά είναι υπεραρκετό για να φαίνεται καθαρά μία επικεφαλίδα). Με την ίδια γραμματοσειρά και μέγεθος γραμμάτων θα γράψετε και τον αριθμό σελίδας (αν ακολουθήσετε ένα απλό format, σαν αυτό στο παρόν υπόδειγμα, προτείνεται ο αριθμός της σελίδας να είναι στο κέντρο της σελίδας στο κάτω μέρος, και όμοια γραμματοσειρά και στο header, αν θέλετε να το χρησιμοποιήσετε – αποφασίστε εσείς αν θέλετε κάτι πιο εξειδικευμένο για το footer και το header της σελίδας, απλώς ακολουθήστε τους γενικούς κανόνες περί ομοιότητας της γραμματοσειράς με το κείμενο της εργασίας σας). 

· Διάστιχο 
Για το διάστιχο (spacing), για τα μεγάλα κείμενα, όπως είναι η διπλωματική εργασία,  προτείνεται το 1.5 (1 είναι πολύ μικρό και το κείμενο θα είναι πολύ πυκνό και έτσι είναι κατάλληλο για μικρά κείμενα, 2 είναι πολύ αραιό και χρησιμοποιείται για υποβολή επιστημονικών δημοσιεύσεων σε επιστημονικά περιοδικά). Διάστιχο 1.2 ή 1.3 είναι επίσης καλό (απλώς το διάστιχο 1.5 είναι σε έτοιμο menu στο MS-Word). 

· Παράγραφοι
Στα βιβλία, οι παράγραφοι του κειμένου να αρχίζουν με εσοχή 1 cm (όχι με tab). Ποτέ δεν χρησιμοποιείται extra space (αν χρησιμοποιείται extra space, π.χ. 6 ή 12, πριν ή μετά την παράγραφο, όπου έχετε πατήσει enter, ποτέ δεν κάνουμε και εσοχή, δηλαδή είτε οι παράγραφοι έχουν εσοχή, είτε έχουν extra space από πάνω, αλλά ποτέ και τα δύο αυτά οι μαζί)! 
Επίσης, σε πολλά βιβλία, μόνο τη πρώτη παράγραφος κάθε ενότητας αρχίζει χωρίς εσοχή. Δείτε το παράδειγμα σε αυτήν την ενότητα 2.4 (που αρχίζει χωρίς εσοχή μόνο η πρώτη παράγραφος της ενότητας 2.4, ενώ όλες οι άλλες παράγραφοι έχουν εσοχή 1 cm).
Οι επικεφαλίδες των ενοτήτων δεν έχουν εσοχή. Επίσης, γράφονται με μορφή πρότασης (δηλ. μόνο το πρώτο γράμμα της κάθε πρότασης κεφαλαίο και όχι το κάθε πρώτο γράμμα της κάθε λέξης).
Επίσης, αποφασίστε πόσες κενές γραμμές θα υπάρχουν ανάμεσα σε ενότητες, πόσα κενά θα υπάρχουν σε υποενότητες, πόσα στην αρχή κάθε μεγάλης ενότητας κλπ. (π.χ. 1, 2 3;)

· Εκτύπωση σε διπλή όψη, δεξιές και αριστερές σελίδες
Επειδή μία μεγάλη εργασία, όπως είναι η διπλωματική εργασία, πρέπει να τυπώνεται σε διπλή όψη (δηλαδή εμπρός-πίσω), κάθε μεγάλη ενότητα αρχίζει πάντα από δεξιά σελίδα, δηλαδή από σελίδα με μονή αρίθμηση. Εάν τύχει η προηγούμενη σελίδα του κειμένου να είναι μονή, τότε, για να μην αρχίσουμε σε ζυγή σελίδα τη νέα μεγάλη ενότητα, την αφήνουμε, με το break page, κενή (αλλά πάντα αριθμημένη). Δείτε πώς ακριβώς ακολουθείται αυτός ο κανόνας στο παρόν υπόδειγμα. Ο κανόνας αυτός ισχύει μόνο στις μεγάλες ενότητες, και όχι στις ενότητες (ή υποενότητες) μέσα στη μεγάλη ενότητα. Στο Παράτημα, για παράδειγμα, δεν χρειάζεται κάθε Παράρτημα (το Α, το Β, το Γ κλπ.) να αρχίζει σε δεξιά σελίδα, μπορεί όμως να αρχίζει σε κάθε νέα σελίδα, είτε αυτή είναι δεξιά, είτε αριστερή. Αυτό το αποφασίζει ο συγγραφέας (αρκεί να το εφαρμόζει σε όλο το κείμενο ακριβώς το ίδιο), για να κάνει πιο όμορφο το κείμενό του (ή πιο λειτουργικό, για παράδειγμα, εάν ένα διάγραμμα είναι σε αριστερή σελίδα και η επεξήγησή του είναι στην απέναντι δεξιά σελίδα, ο αναγνώστης διευκολύνεται πάρα πολύ από ότι να αναγκάζεται να γυρνάει φύλλο για να διαβάζει μία το κείμενο και μία σε άλλο φύλλο να βλέπει το διάγραμμα). Συνεπώς, ο συγγραφές πρέπει να δείξει επιμέλεια και στο πώς θα διαχειριστεί τις δεξιές και τις αριστερές σελίδες, όχι μόνο εκεί που αλλάζουν οι μεγάλες ενότητες αλλά και πώς θα διαβάσει ο αναγνώστης το κείμενό του.

· Στοίχιση κειμένου
Το κείμενο θα είναι στοιχισμένο και δεξιά και αριστερά της σελίδας.
Προτείνεται το ίδιο να ισχύει και για τις λεζάντες των Εικόνων και των Πινάκων (δηλαδή να μην είναι κεντραρισμένα). Δείτε υπόδειγμα πώς είναι στους καταλόγους Εικόνων και Πινάκων μετά τα Περιεχόμενα. 

· Παρουσίαση επιστημονικού κειμένου
Η παρουσίαση ενός επιστημονικού κειμένου, είτε πρόκειται για εργαστηριακή έκθεση είτε για δημοσίευση σε επιστημονικό περιοδικό, πρέπει να ακολουθεί ορισμένους κανόνες, και αυτό όχι για λόγους εθιμοτυπικούς αλλά επειδή έτσι το κείμενο γίνεται πιο εύκολο τόσο στη συγγραφή του όσο και στην κατανόησή του. Οι κανόνες που παρατίθενται στο Υπόδειγμα αυτό, σίγουρα δεν είναι απαράβατοι. Είναι όμως καλό να παραβιάζονται μόνο σε εξαιρετικές περιπτώσεις. Έτσι, προτείνεται να ακολουθείτε πάντα τις υποδείξεις για την παρουσίαση των Εξισώσεων, καθώς και των Πινάκων, των Διαγραμμάτων και των Εικόνων της εργασίας σας που παρατίθενται στο παρόν Υπόδειγμα.

· Εξισώσεις
Οι εξισώσεις οι οποίες αναγράφονται στην Εισαγωγή μιας εργασίας και χρησιμοποιούνται στη συνέχεια στην εξαγωγή αποτελεσμάτων ή στα συμπεράσματα κ.λ.π. θα πρέπει να είναι αριθμημένες, π.χ.
 									(1)
Ασφαλώς, το ίδιο ισχύει και για τις εξισώσεις σε κάθε άλλο σημείο της εργασίας σας. Απλώς, προτείνεται οι βασικές εξισώσεις της θεωρίας να αναφέρονται κυρίως στην Εισαγωγή. Προφανώς, υπάρχουν εξισώσεις που αφορούν σε ειδικές μεθόδους μέτρησης, σε μοντέλα που αναπτύσσονται με βάση τα πειραματικά σας αποτελέσματα κλπ. 
Στο παραπάνω παράδειγμα δείτε πώς έχει χρησιμοποιηθεί το tab για να έχουμε μία όμορφη και ακριβή στοίχιση τόσο της εξίσωσης όσο και της αρίθμησης της. Θα πρέπει να έχετε την ίδια ακριβώς στοίχιση για όλες τις εξισώσεις της εργασίας σας. 
Επίσης, για να έχετε μία καλή εμφάνιση των εξισώσεών σας στο κείμενο, μπορείτε στο διάστιχο, να το αυξήσετε και να βάλετε +6 πάνω και κάτω από τη γραμμή της εξίσωσης. 

· Κάντε save! Κάντε Save! Κάντε save! 
Αυτός είναι ο «τριπλός» χρυσός κανόνας να μην χάσετε ποτέ τίποτα, ότι και αν συμβεί! 

· Δημιουργία του αρχείου της διπλωματικής εργασίας
· Δημιουργήστε ένα directory μόνο για τη διπλωματική εργασία σας. 
· Το όνομα του αρχείου της Διπλωματικής σας Εργασίας ας είναι diplomatiki-01.doc
· Προτιμείστε τα Αγγλικά γράμματα για το όνομα των αρχείων σας (γιατί διαβάζονται παντού).
· Κάθε νέα version της διπλωματικής σας να τη σώζετε με νέο όνομα, π.χ.
diplomatiki-02.doc
diplomatiki-03.doc
· Δώσαμε 2 ψηφία ώστε να μπορείτε άνετα να φτάσετε μέχρι 99 versions! Συνήθως μια Διπλωματική Εργασία θέλει περίπου 30-40 versions για να φτάσει στην τελική της μορφή που θα παραδοθεί στη Γραμματεία. 
· Έτσι, αν για κάποιο λόγο καταστραφεί μία version (π.χ. πατάτε κάτι λάθος και σβήνετε ανεξέλεγκτα μεγάλα κομμάτια του κειμένου και κάνετε ασυναίσθητα save και μετά καταλαβαίνετε ότι έγινε οριστική καταστροφή στο αρχείο σας), με τον τρόπο αυτό θα μπορείτε να ανοίξετε την προηγούμενη version και να ελαχιστοποιήσετε τη ζημιά ενώ ταυτόχρονα έχετε ένα αρχείο που έχει τα σωστά δεδομένα. Μη  φοβάστε να φτιάχνετε νέες versions. Αυτό θα το καταλάβετε όταν πλησιάζεται στο τέλος και συνεχώς θα προσθέτετε μικρά αλλά σημαντικά κείμενα και διορθώσεις. Ο υπολογιστής σας σίγουρα έχει πολύ μεγάλη μνήμη να χωρέσει όλες τις νέες versions τη εργασίας σας.
· Προσπαθήστε να ελαττώσετε τη συνολική μνήμη του αρχείου της διπλωματικής σας. Στην ενότητα των Εικόνων σας δίνουμε 2 πρακτικές συμβουλές για να αποφύγετε να εκτοξεύσετε τη μνήμη του αρχείου της διπλωματικής σας εργασίας στα 30 ή 40 ή και περισσότερα Mb! Μεγάλα αρχεία θα σας δυσκολέψουν στο τέλος της συγγραφής και ίσως το αρχείο σας κινδυνεύει εάν ο υπολογιστής σας δυσκολευτεί να το διαχειριστεί.
· Ίσως να προμηθευτείτε και ένα φλασάκι που να κάνετε αποκλειστικά back up (ποτέ ανάποδα από το φλασάκι στον υπολογιστή!) των αρχείων της διπλωματικής σας.



Κεφάλαιο 3. Πειραματική διαδικασία 
Εάν έχετε κάνει πειραματική εργασία, αυτή η ενότητα αποτελείται από 4 επιμέρους διακριτές υποενότητες, όπου οι πρώτες 3 μπορούν να ενωθούν ή να διαφοροποιηθούν ανάλογα την κάθε εργασία. Ανάλογα, θα κάνετε τη διάκριση σε υποενότητες εάν έχετε κάνει υπολογιστική εργασία (όπου θα γράψετε τα υπολογιστικά συστήματα που χρησιμοποιήσατε, το λογισμικό, τα μοντέλα που χρησιμοποιήσατε, τις μαθηματικές συνθήκες που ορίσατε για τους υπολογισμούς σας κλπ.), ή συνδυασμό πειραματικής και υπολογιστικής εργασίας. 
Προσέξτε ότι, στην ενότητα αυτή δεν γράφουμε ποτέ πειραματικά αποτελέσματα, ακόμα και αν είναι ενδιάμεσα αποτελέσματα της όλης πειραματικής διαδικασίας μέχρι να εξαχθούν τα αποτελέσματα από τα τελικά προϊόντα που παρασκευάστηκαν. Ο σκοπός της ενότητας αυτής είναι να μπορεί ο καθένας, απλώς διαβάζοντας την περιγραφή αυτή, να κάνει και ό ίδιος το ίδιο πείραμα και φυσικά να βγάλει τα ίδια αποτελέσματα με αυτά που βγάλατε και εσείς στην εργασία αυτή. Συνεπώς, αυτό εξασφαλίζεται μόνο με την πλήρη και ακριβή περιγραφή όλης της πειραματικής διαδικασίας. 
Τέλος, προτείνεται να μην κάνετε εκτενή αναφορά στην ενότητα αυτή στη λειτουργία και στις αρχές των μεγάλων πειραματικών διατάξεων (π.χ. X-ray, SEM, IR κλπ), γιατί κάτι τέτοιο αποκλίνει από το σκοπό της εργασίας σας, που τις πιο πολλές φορές δεν είναι π.χ. η βελτίωση ή η μελέτη της αρχής λειτουργίας κάποιας τέτοιες μεθόδου χαρακτηρισμού αλλά απλώς χρησιμοποιείτε τις οργανολογίες αυτές για να πάρετε κάποια μέτρηση. Όμως, επειδή στα πλαίσια της διπλωματικής σας εργασίας πρέπει να δείξετε ότι τις γνωρίζετε τις αρχές λειτουργίας των τεχνολογιών αυτών χαρακτηρισμού, προτείνεται να τις παρουσιάσετε σε Παράρτημα στο τέλος της εργασίας σας, όπως είναι στο παρόν Υπόδειγμα.

3.1. Πρώτες Ύλες (Λογισμικά, Κωδικές, Πλατφόρμες)
Περιγράψτε αναλυτικά τις πρώτες ύλκες που χρησιμοποιείσατε για την διεξαγωγή των πειραμάτων σας ή τα απαραίτητα υπολογιστικά εργαλεία για την διεξαγωγή των υπολογισμών σας 

3.2 Οργανολογία
Σε αυτήν την υποενότητα θα γράψετε όλες τις συσκευές και σκεύη που χρησιμοποιήσατε προκειμένου να κάνετε το πείραμά σας ή τον υπολογιστικό εξοπλισμό που χρησιμοποιήθηκε.

3.3 Μέθοδοι χαρακτηρισμού
Σε αυτήν την υποενότητα θα παρουσιάσετε τα όργανα που χρησιμοποιήσατε για χαρακτηρισμό, κυρίως πιο σύνθετες, μεγάλες και ακριβές οργανολογίες, 
Θα περιγράφονται όλα τα στοιχεία των οργάνων αυτών. Συγκεκριμένα, θα περιγράφετε πώς κάνατε κάθε μέτρηση, δηλαδή με ποιο συγκεκριμένο όργανο κάνατε την κάθε μέτρηση, δηλαδή το όνομα της συσκευής, τον κατασκευαστικό οίκο και τη χώρα προέλευσης, και τις παραμέτρους λειτουργίας της συσκευής στο συγκεκριμένο πείραμα. Επίσης, την κατάσταση ή την προετοιμασία κάθε δείγματος για να εισαχθεί στη συσκευή της μέτρησης και να γίνει η μέτρηση. Και τις παραμέτρους της μέτρησης, π.χ. πόσες επαναλήψεις έγιναν στα φάσματα IR, αν πήρατε φάσμα απορρόφησης η διαπερατότητας, ποιο ήταν το τυφλό από πόσους μέχρι πόσους κυμματάριθμους κάνατε τη σάρωση. Το ίδιο και για όλες τις μετρήσεις με κάθε όργανο.
Στην ενότητα αυτή μπορείτε να γράψετε και τη χρήση κάποιου software κλπ. που χρησιμοποιήσατε.
Όπως αναφέρθηκε και στην ενότητα 1, προτείνεται να αποφύγετε να κάνετε εκτενή αναφορά στις αρχές λειτουργίας της κάθε οργανολογίας, και αυτές να τις παραθέσετε λεπτομερώς στο Παράρτημα.


3.4 Πειραματική διαδικασία
Σε αυτήν την υποενότητα θα περιγράψετε με απόλυτη ακρίβεια και λεπτομέρεια την πειραματική διαδικασία, βήμα προς βήμα, ώστε κάποιος να μπορέσει να την επαναλάβει ακριβώς την ίδια. Αν έχετε κάνει διαφορετικά πειράματα, μπορείτε να διαιρέσετε την ενότητα αυτή σε υποενότητες. 
Επίσης, εάν θεωρείτε ότι υπάρχουν πολλές αναγκαίες να αναφερθούν λεπτομέρειες, που όμως θα κάνουν το κείμενό σας να πλατειάσει, κάντε εδώ μια συνοπτική και περιεκτική περιγραφή, και τις λεπτομέρειες παραθέστε τες σε Παράρτημα στο τέλος της εργασίας. Το ίδιο ισχύει και για υπολογιστική διπλωματική εργασία, π.χ. να παραθέσετε κάποιον κώδικα, κάποιο πρόγραμμα, πίνακες με τιμές σχήματα, υποστηρικτικά διαγράμματα, κλπ. 





Κεφάλαιο 4: Πειραματικά αποτελέσματα και Συζήτηση 

Στην ενότητα αυτή παρουσιάζονται όλα τα πειραματικά αποτελέσματα. Γίνεται σχολιασμός και σε βάθος συζήτησή τους.  Η σε βάθος συζήτησή τους, π.χ. με συγκρίσεις με τη βιβλιογραφία κλπ.). 
Η ενότητα αυτή είναι πάρα πολύ σημαντική για ένα επιστημονικό κείμενο γιατί σε αυτή γίνεται η κριτική των πειραματικών (ή όποιων άλλων, π.χ. υπολογιστικών) αποτελεσμάτων. Εκτός από την αξιολόγηση της ποιότητας των αποτελεσμάτων, δηλαδή πόσο αξιόπιστα είναι αυτά και πού πιθανώς να οφείλονται κάποια πειραματικά σφάλματα, στη συζήτηση μπορεί (και πρέπει) να γίνεται η σύγκριση των τιμών και των αποτελεσμάτων που πήρατε από την εργασία σας με αντίστοιχες τιμές και αποτελέσματα που αναφέρονται στη βιβλιογραφία, εάν υπάρχει σύγκλιση ή απόκλιση των τιμών αυτών μεταξύ τους και πού εσείς την αποδίδετε (όχι διαισθητικά αλλά επιστημονικώς τεκμηριωμένα), να γίνεται συζήτηση των αποτελεσμάτων υπό το φως όσων εσείς επιλέξατε να γράψετε στο θεωρητικό μέρος και ως απάντηση εν είδει συγκεκριμένων συμπερασμάτων (που μπορεί να περιλαμβάνουν και πειραματικές τιμές, ή και σχόλια), στις υποθέσεις εργασίας που θέσατε στο Σκοπό της Εργασίας. Συνοπτικά, μέρος από αυτά πρέπει να παρουσιάζεται και στη Περίληψη.
Όλοι οι Πίνακες, και οι Εικόνες (δηλ. τα διαγράμματα, ή οι φωτογραφίες, ή τα σκίτσα κλπ.) που πήρατε από τα αποτελέσματα της Άσκησης πρέπει να αναφέρονται στην ενότητα αυτή και μόνο σε αυτή. 
Αν η εργασία έχει διαφορετικές διακριτές ενότητες στο πειραματικό μέρος, καλό είναι η παρουσίαση των αποτελεσμάτων να ακολουθεί την ίδια σειρά που έχει ακολουθηθεί στην Εισαγωγή και στο Πειραματικό Μέρος.
Είναι προφανές ότι, σε μία εργαστηριακή και πειραματική εργασία, ο όγκος του κειμένου πρέπει να έχει το κέντρο βάρος του κυρίως στα πειραματικά αποτελέσματα. Αυτό σημαίνει ότι πρέπει να προσεχθεί να υπάρχει αρμονία ανάμεσα στον όγκο (έκταση) της Εισαγωγής, του Πειραματικού Μέρους και των Πειραματικών Αποτελεσμάτων, και αυτό είναι που επίσης αξιολογείται σε μία Διπλωματική Εργασία. 
Επίσης, πολύ σημαντικό είναι (και είναι σημαντικό κριτήριο της αξιολόγησης μίας Διπλωματικής Εργασίας), εάν η κάθε ενότητα δεν περιλαμβάνει στοιχεία που έπρεπε να είναι σε άλλη ενότητα. Συνεπώς, δώστε ιδιαίτερη προσοχή σε κάθε ενότητα να περιέχονται τα σωστά στοιχεία και δεδομένα, τα οποία δεν πρέπει να είναι σε άλλη ενότητα.

Παρουσίαση πινάκων
Οι πίνακες έχουν αρίθμηση. Γι αυτό δεν είναι απαραίτητο να βρίσκονται στη ροή του κειμένου αλλά εφόσον έχουν αρίθμηση μπορούν να παρουσιαστούν και σε άλλη σελίδα του κειμένου. 
Οι Πίνακες συνήθως έχουν αραβικοί (1, 2, 3) ή λατινικό σύστημα αρίθμησης (Ι, ΙΙ, ΙΙΙ, ΙV κλπ.) και συνοδεύονται πάντοτε από λεζάντα. Η λεζάντα γράφεται στο επάνω μέρος του πίνακα.

Παράδειγμα: 
Πίνακας Ι.	Έργο συνάφειας (Wa) σε σύστημα Al2O3/υγρών-μετάλλων σε διάφορες θερμοκρασίες.
	Σύστημα
	Τ (Κ)
	Wa (Jm-2)

	Al2O3/In
	493
	0.063

	Al2O3/Sn
	611
	0.018

	Al2O3/Bi
	689
	0.040



Δίπλα (ή κάτω) από κάθε μέγεθος αναγράφονται οι μονάδες μέσα σε παρένθεση (εκτός και αν πρόκειται για αδιάστατο μέγεθος, π.χ. pH). Αν δεν υπάρχουν οι μονάδες, οι τιμές του πίνακα είναι αδύνατον να διαβαστούν. 
Στο παραπάνω παράδειγμα, αν στη στήλη των τιμών του Wa θέλαμε να αποφύγουμε τα μηδενικά, τότε στο μέγεθος του Wa θα γράφαμε Wax102 (και όχι Wax10-2) και ο πίνακας θα γραφόταν ως εξής: 

Πίνακας Ι.	Έργο συνάφειας (Wa) σε σύστημα Al2O3/υγρών-μετάλλων σε διάφορες θερμοκρασίες.
	Σύστημα
	Τ (Κ)
	Wax102 (Jm-2)

	Al2O3/In
	493
	6.3

	Al2O3/Sn
	611
	1.8

	Al2O3/Bi
	689
	4.0



Έτσι, για παράδειγμα στο σύστημα Al2O3/In, έχουμε Wax102 = 6.3 Jm-2, δηλαδή Wa = 0.063 Jm-2. (Αν γράφαμε στην κορυφή της στήλης Wax10-2, τότε αυτό θα σήμαινε ότι Wax10-2 = 6.3 Jm-2, δηλαδή Wa = 630 Jm-2, το οποίο προφανώς είναι λάθος). 
Προσέξτε ότι οι Πίνακες είναι στοιχισμένοι στη μέση της σελίδας, καταλαμβάνουν όλο το πλάτος της, γραμμές υπάρχουν μόνο στην πρώτη γραμμή και στο τέλος (όχι στη μέση και όχι κάθετες), και το διάστιχο είναι μονό με +3 πάνω και κάτω από κάθε γραμμή. Ένας τέτοιος τρόπος είναι ο τρόπος που αναγράφονται οι πίνακες στις επιστημονικές δημοσιεύσεις, και προτείνεται να τον υιοθετήσετε. 
Επίσης, οι Πίνακες έχουν μία κενή γραμμή πάνω και κάτω για να ξεχωρίζουν από το κείμενο. 

Παρουσίαση διαγράμματα και εικόνων
· Τι περιλαμβάνεται στις εικόνες
Εικόνες είναι οι φωτογραφίες, τα σκαριφήματα και τα διαγράμματα. Μεταφράζοντας τον όρο Figures, που ακολουθείται στις επιστημονικές δημοσιεύσεις, μην χρησιμοποιείτε τους όρους Σχήμα, Διάγραμμα, Εικόνα, γιατί θα έχετε πολλές διαφορετικές αριθμήσεις για το καθένα. Επίσης, ίσως κάποια εικόνα δεν θα ξέρετε αν είναι σχήμα, εικόνα ή διάγραμμα. 
Οι Εικόνες έχουν αρίθμηση η οποία γίνεται με αραβικούς αριθμούς. 
Η λεζάντα των Εικόνων γράφεται πάντοτε στο κάτω μέρος της Εικόνας.

· Φωτογραφίες
Οι φωτογραφίες ιδιαίτερα από οπτικό μικροσκόπιο, SEM, ή TEM, πρέπει οπωσδήποτε να έχουν πάνω κλίμακα (διαφορετικά, είναι πρακτικά άχρηστες). 
Επίσης, αν αλλάζουμε τις διαστάσεις τους (π.χ. με το ποντίκι), ποτέ δεν αλλάζουμε μόνο τη x ή την y διάσταση αλλά κλειδώνουμε την αναλογία x/y (διαφορετικά, τις παραμορφώνουμε). 
Επίσης, φροντίζουμε ώστε η εικόνα να αποδοθεί σωστά (και να μην χαθούν πληροφορίες) εάν φωτοτυπηθεί σε ασπρόμαυρη φωτοτυπία (ή σταλεί με fax κλπ). 

· Μέγεθος μνήμης των εικόνων
Προτείνεται να φροντίζεται να μην κάνετε insert εικόνων με μεγάλο μέγεθος μνήμης και κάνετε πολύ μεγάλα τα τελικά αρχεία της εργασίας σας, τα οποία μπορεί να προκαλέσουν εμπλοκή στον υπολογιστή σας και επίσης είναι δύσκολο να τα στείλετε με email, π.χ. στον Καθηγητή σας. 
Συγκεκριμένα, 
· κάνετε resize στις φωτογραφίες, γιατί φωτογραφίες με μέγεθος 200 ή 300 kb αποδίνονται πολύ καλά μέσα στο κείμενο, και 
· μην κάνετε copy-paste διαγραμμάτων από το EXCEL στο WORD αλλά κάντε special paste στο WORD σαν εικόνα στο κείμενο. 

- Τρόπος κατασκευής διαγράμματος
1.	Επιλέγεται η κλίμακα έτσι ώστε το διάγραμμα να είναι όσο το δυνατόν περισσότερο τετράγωνο. Γύρω από το διάγραμμα θα πρέπει να υπάρχει περιθώριο και να μην κολλάνε οι άξονες στα περιθώρια της σελίδας (σε καμία περίπτωση να τα υπερβαίνουν). 
2.	Βαθμονομούνται οι άξονες. Ποτέ δεν σημειώνονται πάνω στους άξονες οι τιμές των πειραματικών μετρήσεων. Γράφονται στους άξονες τα μεγέθη που αναπαριστούν, η τάξη μεγέθους με δύναμη του 10 και σε παρένθεση οι μονάδες (όπως ακριβώς και με τους πίνακες). Δηλαδή, αν στον άξονα είναι σημειωμένο το Τx10-2 (K), τότε το σημείο με συντεταγμένη π.χ. 6.0 θα αντιστοιχεί σε Τ=600 Κ. 
3.	Τοποθετούμε τα πειραματικά σημεία στο διάγραμμα τα οποία τα σημειώνουμε έντονα. Σύμβολα που μπορούν να χρησιμοποιηθούν είναι κυκλάκια, τετραγωνάκια, ρόμβοι, τρίγωνα κ.α. (και όχι απλά σημεία που είναι δυσδιάκριτα). Αν υπάρχουν περισσότερα από ένα σύμβολα, θα πρέπει να εξηγούνται στη λεζάντα. 
4.	Χαράσσουμε τις ευθείες ή τις καμπύλες του διαγράμματος οι οποίες μπορούν να έχουν διάφορες μορφές (συνεχής γραμμή, στικτή γραμμή κ.α.)
5.	Δεν γράφουμε πάνω στο διάγραμμα. Ότι θέλουμε το γράφουμε στη λεζάντα του. 
Κατασκευή διαγράμματος με Η/Υ
Με τον υπολογιστή, (EXCEL, Origin), υπάρχει μεγάλη ευκολία για να ρυθμιστούν οι παραπάνω βασικές αρχές, που είναι οι ίδιες, ανά πάσα στιγμή. 
Με τον υπολογιστή μπορούμε να σχεδιάσουμε υπό μορφή διαγράμματος και περιθλασιογραφήματα (XRD), φάσματα κλπ. από τα data (αρχεία txt) του οργάνου. 
Σημαντικά σημεία είναι: 
· Χρησιμοποιείτε μεγάλα γράμματα (20 και 24 font size), μεγάλα σύμβολα για τα πειραματικά σημεία (8-12 size), και παχιές γραμμές (1 για τους άξονες και 2-3 για τα πειραματικά αποτελέσματα). 
· Αποφεύγετε στο ίδιο διάγραμμα κόκκινο και πράσινο ταυτόχρονα (γιατί όσοι έχουν αχρωματοψία δεν διακρίνουν τα δύο αυτά χρώματα – αυτό να το έχετε υπόψη και όταν ετοιμάζετε διαφάνειες για παρουσίαση γιατί δεν γνωρίζετε ποιοι έχουν αχρωματοψία από το ακροατήριό σας). 
· Σε τυπωμένες εργασίες, φροντίζουμε ώστε το έγχρωμο διάγραμμα που πιθανώς κατασκευάσαμε να αποδοθεί σωστά (δηλ. να μην χαθούν πληροφορίες) εάν φωτοτυπηθεί σε ασπρόμαυρη φωτοτυπία (ή σταλεί με fax κλπ). 

Παράδειγμα διαγράμματος σε χαρτί millimetre με τη λεζάντα της Εικόνας.

[image: D:\AKIS\UI-Lessons\ERGASTHRIA YLIKON II\plot.jpg]
Εικόνα 1.	Πειραματικές τιμές γωνίας επαφής (θ) σε συνάρτηση με τη θερμοκρασία (Τ) σε συστήματα Al2O3/Sn () και Al2O3/Bi ().


Παράδειγμα διαγράμματος του ίδιου διαγράμματος που παρουσιάζεται στην προηγούμενη σελίδα, χαραγμένου σε χαρτί millimeter, φτιαγμένο τώρα με το πρόγραμμα MS-EXCEL και με τη σχετική λεζάντα της Εικόνας.

Εικόνα 1.	Πειραματικές τιμές γωνίας επαφής (θ) σε συνάρτηση με τη θερμοκρασία (Τ) σε συστήματα Al2O3/Sn και Al2O3/Bi.




Κεφάλαιο 5: Συμπεράσματα – Προτάσεις για μελλοντική έρευνα 
Αναφέρετε τρόπο συνοπτικό τα βασικά συμπεράσματα που προκύπτουν από την πειραματική της διαδικασία συνδέοντας τάσεις, συμπεριφορές και παραμέτρους με πιθανούς μηχανισμούς
Προτείνετε στάδια και νέες πειραματικές διαδικασίες που να στοιχειοθετούν μία δημιουργική συνέχιση του θέματός σας με βάση τις γνώσεις που αποκτήσατε και τα αποτελέσματα που λάβατε. 


Παράρτημα Α (Παράδειγμα – τεχνικές χαρακτηρισμού)

Φασματοσκοπία υπερύθρου (FTIR)
Προτείνεται κάθε Παράτημα να ξεκινάει από την αρχή της σελίδας, όχι όμως από δεξία σελίδα αλλά ότι τύχει, (φυσικά, εκτός από το πρώτο, που πρέπει να ξεκινάει από δεξιά (μονή) σελίδα).


Παράρτημα Β
Διαφορική θερμιδομετρία σάρωσης (DSC)

Διαβάστε προσεκτικά τις πιο κάτω οδηγίες για την αναγραφή της βιβλιογραφίας, των βιβλιογραφικών αναφορών, πιο σωστά, που έχετε κάνει στο κείμενό σας, και επίσης δείτε πώς γίνονται οι αναφορές στο κείμενο. 
1. Η βιβλιογραφία ξεκινάει σε νέα σελίδα που μπορεί να είναι είτε δεξιά (προτιμείται), είτε αριστερή σελίδα. 
2. Πολλές φορές, το font size των γραμμάτων του καταλόγου των αναφορών είναι 11 ή και 10 (δηλαδή λίγο πιο μικρό από ότι το κύριο κείμενο). Επίσης, το διάστιχο μπορεί να είναι πιο πυκνό. Για μία διπλωματική εργασία, όμως, προτείνεται να χρησιμοποιηθεί το κύριο font size του κειμένου και το ίδιο διάστιχο με το κύριο κείμενο. Η στοίχιση μπορεί να είναι δεξιά-αριστερά, εκτός και αν το κείμενο δεν δείχνει όμορφο, (δηλαδή είναι πολύ αραιό), οπότε μπορεί να είναι μόνο αριστερά η στοίχιση.
3. Η βιβλιογραφία γράφεται με αυστηρά συγκεκριμένο format και με τρόπο όμοιο για όλες τις αναφορές. Υπάρχουν πολλοί τρόποι να γραφούν οι βιβλιογραφικές αναφορές. Θα δούμε τους πιο γνωστούς σημαντικούς τρόπους σύμφωνα με τις 4 πρώτες αναφορές που αναφέρονται πιο πάνω στο παράδειγμα. 
4. Στα παραδείγματα των 4 πρώτων αναφορών που αναφέρονται πιο πάνω, δείτε πώς γράφεται μία αναφορά σε άρθρο περιοδικού (το [1]), σε κεφάλαιο (ή άρθρο) σε βιβλίο (το [2]), σε άρθρο από πρακτικά συνεδρίου (το [3]), και σε σελίδες από συγκεκριμένο βιβλίο (το [4]). Για να καταλάβετε τι σημαίνει format βιβλιογραφικής αναφοράς, προσέξτε τη σειρά που γράφεται το κάθε στοιχείο της ταυτότητας, ουσιαστικά, της αναφοράς, τα κόμματα, οι τελείες, τα κενά, τα εισαγωγικά και τα bold και italics. Προσέξτε τη σειρά που αναγράφονται οι συγγραφείς και πώς γράφεται το μικρό και το μεγάλο όνομα, ο τίτλος, το περιοδικό και τα στοιχεία της δημοσίευσης στο περιοδικό, όπως είναι ο τόμος, το τεύχος, οι σελίδες. Κάθε περιοδικό έχει δικό του τρόπο αναγραφής των στοιχείων αυτών. Με το end-note μπορείτε να επιλέξετε πώς ακριβώς θέλετε να είναι το format ανάλογα με το επιστημονικό περιοδικό, και αυτό βάζει αυτόματα με το σωστό format τα στοιχεία αυτά για τις αναφορές σας. Ασφαλώς, πολύ εύκολα, μπορείτε να το κάνετε και χειροκίνητα (δηλαδή, εσείς οι ίδιοι). Το format που βλέπετε στα παραπάνω παραδείγματα είναι πλήρης βιβλιογραφική αναφορά, δηλαδή με όλα τα στοιχεία για κάθε αναφορά και αυτή προτείνεται εσείς να ακολουθείτε στις διπλωματικές εργασίες σας (συγκεκριμένα, είναι format που ομοιάζει κυρίως σε αυτό που χρησιμοποιεί το Journal of the American Ceramic Society). 
5. Η αναφορά 5 είναι αναφορά σε ένα διαδικτυακό τόπο. Σε επιστημονικά κείμενα, όπως μια διπλωματική εργασία, δεν συνίσταται η χρήση τέτοιων πηγών γιατί είναι αδιασταύρωτες και πολλές φορές ατεκμηρίωτες. Όμως, εάν χρησιμοποιήσετε αναφορές σε ιστοσελίδες, τότε, πρέπει να γράψετε ποτέ αντλήσατε την πληροφορία αυτή, δεδομένου ότι η ιστοσελίδα ανανεώνεται και ίσως σε μελλοντικό χρόνο η πληροφορία αυτή να έχει αλλάξει. Επίσης, εκτός από την ηλεκτρονική διεύθυνση μπορείτε, να γράψετε και τοn τίτλο ή άλλα στοιχεία που αφορούν σε αυτήν την ηλεκτρονική διεύθυνση. 

Στη συνέχεια, θα δούμε πώς οι αναφορές αυτές αναφέρονται στο κείμενο, με ένα υποθετικό παράδειγμα. Αυτό μπορεί να γίνει με 3 τρόπους. 

1ος τρόπος: με αγκύλες [..]
Οι αναφορές αριθμούνται μέσα στο κείμενο με αύξουσα σειρά μέσα σε αγκύλες, π.χ. [15], χωρίς ασυνέχειες στην αρίθμηση.
Παράδειγμα: 
Η θεωρία της ξήρανσης [1] έχει απoτελέσει τη βάση για τη μελέτη της πυροσυσσωμάτωσης και των ιδιοτήτων του SiC που συντέθηκε με τη μέθοδο του πλάσματος [2]. Οι Moyer και συνεργάτες παρουσίασαν μία μελέτη για τη σύνθεση κεραμικών οξειδίων με υγρή συγκαταβύθιση [3]. Επίσης, σε προηγούμενη εργασία, έχει περιγραφεί η ενέργεια πλέγματος σε πορώδη σίλικα [4]. 
· Προσέξτε ότι οι αγκύλες είναι πριν τα σημεία στίξης. 
· Επίσης, αν έχουμε πολλές αναφορές σε ένα σημείο, τις γράφουμε π.χ. [1-4] (που σημαίνει την 1, 2, 3 και την 4), [1, 2] (αν είναι δύο συνεχόμενες αριθμητικά), ή [1-2, 4] (που σημαίνει την 1, 2 και 4 αλλά όχι την 3). 

2ος τρόπος: με εκθέτες
Παράδειγμα:
Η θεωρία της ξήρανσης1 έχει απoτελέσει τη βάση για τη μελέτη της πυροσυσσωμάτωσης και των ιδιοτήτων του SiC που συντέθηκε με τη μέθοδο του πλάσματος.2 Οι Moyer και συνεργάτες παρουσίασαν μία μελέτη για τη σύνθεση κεραμικών οξειδίων με υγρή συγκαταβύθιση.3 Επίσης, σε προηγούμενη εργασία, έχει περιγραφεί η ενέργεια πλέγματος σε πορώδη σίλικα.4
· Προσέξτε ότι οι αριθμοί των εκθετών είναι μετά τα σημεία στίξης.
· Επίσης, αν έχουμε πολλές αναφορές σε ένα σημείο, τις γράφουμε π.χ. .1-4 (που σημαίνει την 1, 2, 3 και την 4), .1, 2 (αν είναι δύο συνεχόμενες αριθμητικά), ή .1-2, 4 (που σημαίνει την 1, 2 και 4 αλλά όχι την 3). 

Και στους 2 παραπάνω τρόπους, οι αναφορές γράφονται σε μορφή καταλόγου, η μία κάτω από την άλλη, σε αριθμητική σειρά, στο τέλος της εργασίας. 
Σε κάποια επιστημονικά περιοδικά, οι βιβλιογραφικές αναφορές, πάντα αριθμημένες, γράφονται στο υποσέλιδο στο κάτω μέρος της σελίδας όπου αναφέρονται στο κείμενο. 

3ος τρόπος: με εκθέτες
Με τον τρόπο αυτό, οι αναφορές παρατίθενται αλφαβητικά στο τέλος. Δείτε πώς θα διαμορφωθεί το παράδειγμα που αναφέρθηκε πιο πάνω, και πώς θα γραφούν στον κατάλογο των αναφορών
Παράδειγμα: 
Η θεωρία της ξήρανσης (Scherer, 1990) έχει απoτελέσει τη βάση για τη μελέτη της πυροσυσσωμάτωσης και των ιδιοτήτων του SiC που συντέθηκε με τη μέθοδο του πλάσματος (Baumgartner and Ressing, 1989). Οι Moyer και συνεργάτες (1986) παρουσίασαν μία μελέτη για τη σύνθεση κεραμικών οξειδίων με υγρή συγκαταβύθιση. Επίσης, σε προηγούμενη εργασία, έχει περιγραφεί η ενέργεια πλέγματος σε πορώδη σίλικα (Watson and Pohl, 2003). 
· Αν οι συγγραφείς είανι μέχρι 2, τους γράφουμε και τους 2, αν είναι περισσότεροι, γράφουμε τον πρώτο και μετά κ.α. (ή et al. στα Αγγλικά).

H. R. Baumgartner and B. R. Ressing, (1989), 'Sintering and Properties of Plasma Synthesized SiC Powder'; pp. 3-16 in Ceramic Transactions, Vol. 2, Silicon Carbide '87. Edited by J. D. Cawley and C. F. Semler. American Ceramic Society, Westerville, OH.
J. Moyer, A. Prunier Jr., N. Hughes, and R. Winterton, (1986), ''Synthesis of Oxide Ceramic Powders by Aqueous Co-precipitation'; pp. 117-39 in Materials Research Society Symposium Proceedings, Vol. 73, Better Ceramics through Chemistry 11. Edited by C. Brinker, D. Clark, and D. Ulrich. Materials Research Society, Pittsburgh, PA.
G. W. Scherer, (1990), 'Theory of Drying,' J. Am. Ceram. Soc., 73 [11] 3-14.
S. K. Watson and R. O. Pohl, (2003), "Low-energy lattice vibrations of porous silica glass," Phys. Rev. B, 67 [10] 104203 9pp.
· Προσέξτε ότι ο κατάλογος έχει συνταχθεί με αλφαβητική σειρά του ονόματος του πρώτου συγγραφέα. 
· Επίσης, η ημερομηνία (το έτος) έχει γραφεί μέσα σε παρένθεση αμέσως με τα ονόματα των συγγραφέων. Έτσι αμέσως μπορεί να βρεθεί η αναφορά του κειμένου στον κατάλογο των αναφορών.
· Εάν υπάρχουν περισσότερα του ενός άρθρα με τον ίδιο πρώτο συγγραφέα, πρώτα βάζουμε αυτά που είναι μόνος συγγραφέας, μετά αυτά που είναι μαζί με έναν ακόμα (2 συγγραφείς), και μετά τα άρθρα που είναι πρώτος συγγραφέας και έχει πιο πολλούς συν-συγγραφείς η εργασία. Η δε κατάταξη με περισσότερους του ενός συγγραφείς γίνεται αλφαβητικά με το όνομα του δεύτερου συγγραφέα κ.ο.κ.
· Εάν οι ίδιοι ακριβώς συγγραφείς έχουν συγγράψει άρθρα που αναφέρονται στη βιβλιογραφία της εργασία σας, τότε, πρώτα μπαίνουν τα πιο παλιά άρθρα και ακολουθούν τα πιο σύγχρονα άρθρα.
· Εάν υπάρχουν ακριβώς ο ίδιοι συγγραφείς σε περισσότερα του ενός άρθρα που δημοσιεύτηκαν την ίδια χρονιά, τότε, τα αριθμούμε με τα γράμματα α, β, γ, π.χ. (1990α, 1990β κλπ) και έτσι τα αναφέρουμε και στο κείμενο, και στον κατάλογο των βιβλιογραφικών αναφορών.

